
kaiidiuavicns  Stjerne. 

Organ  for  de  sidste  Dages  Hellige, 


Sandheden,  Kundskaben,  Dyden  og  Troen  ere  forenede. 


Aarg.  h.  20. 


Den  15.  Juli  1856.       Priis:  6  SL  pr.  Expl. 


GJenoplivelsen  ellem  GJenoprettelsen  uf  den  theo- 
logiske  Videnskab  i  den  nærvcerende  Tidsalder. 

(Af  „the  key  to  theology.") 
Af  P.  P.  Pratt. 


En  Nutidens  Prophet!  ja  en  mægtig  Seer! 

Af  Israels  kongelige  Byrd,  maa  nu  fremstaae, 

Klædt  i  Kraften  af  Eliæ  Aand 

For  Viingaarden  at  beskjære  i  den  ellevte  Time, 

For  at  bebude  Morgenrøden  af  den  straalende  Dag, 

Da  Kong  Messias  skal  sit  Scepter  svinge! 


Det  nittende  Aarhundrede  be- 
gyndte for  Verden  med  langt  gun- 
stigere Forvarsler  end  nogen  an- 
den Tidsalder  siden  de  Helliges 
Udryddelse  og  den  almindelige 
,,Hemmeligheds"Regjering.  ( Joh. 
Aab.  17.  5.)  Den  Friheds  Aand 
og  Uafhængighed  i  Tanke,  Tale 
og  Handling,  som  nogle  Aarhun- 
dreder  før  havde  spiret  i  Europa, 
og  som  efter  en  vantreven  Væxt 
mellem  Regjeringskunstens  Tor- 
ne og  Tidsler,  Præstelistens  Klinte 
og  Overtroens  Ukrud  i  den  gamle 
Verden,  og  som  forplantede  sig 
og  fik  en  stærkere  Væxt  i  den 
nye,  havde  nu  voxet  til  en  vis 
Grad  af  Modenhed  og  erholdt 
Fasthed,  og  aabnede  Tilflugtsste- 
cer  for  alle  Nationer  under  den 
donstitutionelle  Friheds  uskatteer- 
lige  Sikkerhed. 


Om  dette  Banner  har  de  meest 
Foretagelseslystne,  Indsigtsfulde, 
og  Tænkende  af  alle  Europas  Na- 
tioner begyndt  at  samle  sig,  lige- 
som en  flydende  Strøm.  Her  — 
langt  fra  den  udøvende  Indfly- 
delse, falske  Grlands,  det  tomme 
Skue  eller  endog  de  urimeligste 
Navne  og  Titler  af  en  selvkaldt 
eller  indbildt  Adelstand  —  udvi- 
des deres  Aand;  her  havde  deres 
Virksomhed  frit  Spillerum,  og  de- 
res Aandsevner,  ubundne  og  frie, 
omringede  af  uudtømmelige  For- 
raad  af  ubenyttede  Rigdomme  i 
deres  naturlige  Tilstand,  aabnede 
og  udfoldede  snart  nye  Marker 
for  Tanken,  Virken,  Foretagen- 
der og  Anlæg,  hvis  Resultater  har 
bevirket  en  Omvæltning  i  Verden 
med  Hensyn  til  geographiskKund- 
skab,  Handel,  Samkvem,  Befor- 

dring,  Reiser,  Nyheders  Forsen- 
delse, indbyrdes Bekjendtskab  og 
Tankens  Udvexling. 

Dampens  Triumpher  over  Land 
og  Hav,  Jernbanernes  Udstræk- 
ning og  fremfor  alt  Telegraphens 
lynsnare  Kræfter  er  allerede  i 
Færd  med,  gradviis  men  hurtigt, 
at  udvikle,  samle  og  forene  alle 
Nationers  Virksomhed  og  Interes- 
ser, forberedende  for  den  almin- 
mindelige  Udvikling  af  Kundskab, 
Nabovenskab  og  gjensidigt  Bro- 
derskab. 

Physisk  talt  synes  det  kun  at 
behøves  Udførelsen  af  to  store 
Foretagender  endnu,  for  at  fuld- 
ende de  nødvendige  Forberedel- 
ser for  Opfyldelsen  af  Esaias  og 
Andres  Prophetier,  med  Hensyn  til 
Israels  Tilbagebringelse  til  Pale- 
stina fra  Jordens  fire  Qvarterer 
og  den  aarlige  Gjenforening  af 
alle  Nationer  til  de  nye  Bannere, 
hellige  Altere  og  Templer  i  Zion 
og  Jerusalem  under  Beskyttelse 
af  det  store,  almindelige  og  ved- 
varende Theokratie,  *)  som  vil 
afløse  „Hemmelighedens"  lange 
Regjering. 

Eet  af  disse  er  den  store  østlige 
Jernbane  fra  Europa  til  Indien  og 
China  med  dens  Forgreninger, 
ledsaget  af  Telegraphtraade,  hvis 
Middelpunkt  er  Jerusalem. 

Det  andet  er  den  store  vestlige 
Jernbane  med  dens  Forgreninger 
og  ledsaget  af  Telegraph-Linier 
fra  Atlanterhavet  til  det  stille 
Ocean. 

Politisk  talt  —  nogle  Hindrin- 
ger staaer  endnu  tilbage  at  bort- 
skaffes og  nogle  Erobringer  at 
udføres,  saasom  Undertvingelsen 
af  Japan  og  den  constitutionelle 
Friheds  Triumph  blandt  visse  Na- 
tioner, hvor  Mening,   Tanke    og 


*)  Guds  Regjering. 


Religion  endnu  er  foreskreven 
ved  Lov. 

Disse  Ting  udførte,  vil  tvinge 
selv  den  meest  Vantro  med  Hen- 
syn til  Sandheden  i  Skriftens  Pro- 
pheti,  til  at  anerkjende,  at,  phy- 
sisk og  politisk  talt,  intet  er  umu- 
muligt,  eller  endog  usandsynligt 
i  den  Tro,  at  de  tolv  Israels  Stam- 
mer vil  blive  samlede  fra  alle  Na- 
tioner til  deres  eget  Land,  at  Je- 
rusalem vil  blive  den  politiske  Re- 
gjeringsHovedstad,Kundskabens 
Sæde  og  Tilbedelsesstedet  for 
den  aarlige  Sammenkomst  fra  alle 
Nationer  og  Lande,  indbefattede 
i  den  af  Oldtidens  Propheter 
kjendte  Verden;  medens  den  vest- 
lige Halvkugle,  som  ved  to  store 
Have  er  adskilt  fra  den  gamle 
Verden,  naturligviis  vil  danne  sin 
egen  Hovedstad,  sitZion  eller  Nye 
Jerusalem,  til  hvilket  alle  dens 
Stammer  og  Nationer  kan  aflægge 
deres  aarlige  Besøg  for  Under- 
viisning,  Tilbedelse  og  gjensidig 
Udvexling  af  Tanker,  Deeltagelse 
og  Kjærlighed. 

Kan  den,  der  studerer  Prophe- 
tien,  betragte  alle  disse  Forbere- 
delser, som  tydelig  er  forudsagt 
flere  tusinde  Aar  siden,  og  som  nu 
bryder  frem  over  Verden  med  til- 
syneladende forudbestemt  Sam- 
menhæng og  Nøiagtighed  og  be- 
virker en  Omvæltning  i  alle  Ting 
i  en  eneste  Tidsalder,  og  ikke  bli- 
ve slaaet  med  Eftertanke,  at  Her- 
rens Haand  maa  være  i  alt  dette, 
og  at  moralsk  Kraft  og  aandeligt 
Lys  maa  udgaae  fra  Himlene  i 
samme  Forhold,  som  de  physiske 
og  politiske  Forberedelser  for  en 
ny  Æra  ? 

De  samme  Propheter — som  har 
beskuet  og  beskrevet  Udviklin- 
gen af  Nationernes  Frihed,  almin- 
deligForbindelse,  indbyrdes  Fred, 
Kundskab,  Enighed  i  Gudsdyr- 

kelse  og  Gjenforeningen  af  Is- 
raels Stammer,  som  har  beskre- 
vet banede  Veie,  Vogntog  dra- 
gende afsted  som  en  Sky,  Damp- 
baade,  Skibe,  Bærestole  og  hur- 
tige Dyr,  som  Eedskaber  for  Til- 
bagebringelsen  —  har  tillige  for- 
udsagt, at  i  Forbindelse  med  disse 
Forberedelser  skulde  en  ny  Ud- 
deling blive  tilkjendegivet,  en  ny 
Pagt  grundfæstet,  „en  Rettesnor" 
for  Nationen,  „et  Banner"  for  Fol- 
ket. I  Korthed  „lette  Sendebud/' 
„Lærere"  ogPropheter  vilde  blive 
beskikkede,  Aabenbaringer  blive 
givne  og  en  ny  Organisation  blive 
udfoldet,  tjenlig  for  Tiderne  og 
med  Principer  og  Love,  skikkede 
for  en  fornyet  Verdens  Omdannel- 
se, Orden  og  Regjering. 

Hvor  og  naar  skulde  vi  see  hen 
efter  „Senepskornet,"  Spiren  og 
Kjærnen  til  en  saadan  Organisa- 
tion? Naturligviis  til  etLand  med 
frie  Institutioner,  hvor  en  saadan 
Organisation  kunde  blive  lovmæs- 
sigt udviklet  og  fordre  constitu- 
tionel  Beskyttelse,  indtil  den  kun- 
de blive  tilstrækkelig  moden  til  at 
forsvare  sig  imod  Rystelser, Døds- 
kampe og  qvalfulde  Veer,  som 
gaaer  forud  for  Opløsningen  af 
det  hemmelighedsfulde  Tyrannies 
lange  Herredømme,  og  paa  en 
Tid,  naar  den  nye  Frihed  var  ble- 
ven forenet,  nationaliseret  og  dens 
Mønster  anerkjendt  blandt  Natio- 
nerne. 

En  saadan  Organisation  skulde 
ogsaa  blive  søgt  efter  i  dens  før- 
ste Udvikling,  samtidig  med  den 
første  Begyndelse  eller  Udvikling 
af  de  physiske  og  politiske  Mid- 
ler, bestemte  for  det  samme  Re- 
sultat. 

I  Begyndelsen  af  nærværende 
Aarhundrede  fødtes  de  udvalgte 
Redskaber,  som  var  bestemte  til  | 


at  holde  Gjenoprettelsens  Nøgler 
for  Verdens  Fornyelse. 

De  Forenede  Stater  i  Amerika 
var  den  begunstigede  Nation,  som 
opreistes  med  Institutioner,  skik- 
kede til  Beskyttelse  og  frie  Ud- 
bredelse af  de  nødvendige  Sand- 
heder og  deres  praktiske  Resulta- 
ter. Og  den  store  Prophet,  Apo- 
stel og  Martyr 

JOSEPH  SMITH 

var  den  Elias,  den  Gjenopretter, 
—  det  præsiderende  Sendebud, 
som  holder  Nøglerne  til,, Tidernes 
Fyldes  Hnus holdning." 

Ja,  denne  overordentlige  Mand, 
hvis  uskyldige  Blod  nu  drypper 
frisk,  saa  at  sige,  fra  Snigmorder- 
nes og  deres  Medskyldiges  Hæn- 
der i  de  Forenede  Stater,  var  det 
valgte  Redskab  ophøiet  af  Gud, 
ordineret  af  Engle  til  at  ordinere 
andre  Ap  o  stier  og  Ældster  til  at 
gjenoprette  Guds  Kirke  og  Rige, 
den  Hellig  Aands  Gaver  og  til  at 
være  et  Sendebud  i  Eliæ  Aand  og 
Kraft  til  at  forberede  Herrens  Vei. 
„Thi  see,  han  vil  pludselig  komme 
me  til  sit  Tempel." 

Ligesom  Johannes,  der  udførte 
en  lignende  Mission,  som  tjente 
til  Forberedelse  for  Guds  Søns 
første  Komme,  døbte  han  med 
Omvendelsens  Daab  tilSyndernes 
Forladelse;  ligesom  han  blev  han 
fængslet;  og  ligesom  han  blev 
hans  Liv  taget  fra  Jorden,  og  til- 
sidst,  ligesom  alle  andre  sande 
Sendebud,  hans  Budskab  bevises 
ved  dets  fremadskridende  Opfyl- 
delse —  idet  Kræfterne,  Gaverne, 
og  Tegnene  følger  hans  Budskabs 
Forvaltning  overalt  i  Verden  og 
enhver  ubetydelig  Enkelthed  af 
hans  Forudsigelser  opfyldes  i  Be- 
givenhedernes Orden,  da  Tidens 
Hjul  bringer  dem  nøiagtig. 
Men  i  et  vigtigt  Punkt  adskiller 


308 


Den  theologiske  Videnskabs  Gjenoprettelse. 


hans  Budskab  sig  fra  alle  tidli- 
gere. Den  theologiske  Videnskab, 
som  gjenoplivedes  af  ham,  vil  al- 
drig aftage,  heller  ikke  vil  dens 
Nøgler  blive  tagne  fra  Jorden. 
De  er  betroet  Mennesket  for  sid- 
ste Gang.  Deres  Fuldkommen- 
hed vil  bringe  Israels  og  Judas 
Stammer  tilbage,  tilintetgjøre  alle 
fordærvede  Institutioner,  indføre 
den  almindelige  Freds  og  Kund- 
skabs Regjering,  indsætte  paa 
Jorden  dens  retmæssige,  evige 
Konge,  den  korsfæstede  Naza- 
ræer,  den  opstandne  Messias,  for- 
vise Mørke  og  Død,  Klager,  Sorg 
og  Taarer  fra  vor  Klodes  Over- 
flade og  krone  vor  Slægt  med  Seie- 
rens  Laurbær  og  evigt  Liv. 

Endnu  ufødte  Slægter  vil  op- 
staae  og  kalde  ham  velsignet.  Tu- 
sinde Generationer  af  utallige 
Myriader  vil  prise  ham  og  for- 
tælle om  hans  Bedrifter,  medens 
utallige  Nationer  bader  sig  i  Ly- 
set og  nyder  Velgjerningerne  af 
den  Institution,  som  er  grundet 
ved  hans  Medvirkning. 

Hans  Slægtninge,  den  Nation, 
som  fødte  ham  og  jublede  over 
hans  Død,  ja,  selv  hans  Mordere 
og  deres  Efterkommere  vil  end- 
nu komme  og  bøie  sig  for  ham  og 
søge  om  hans  Tilgivelse  og  om 
Velgjerningerne  af  hans  Arbeider. 

Men  ak !  Pinen!  den  mørke  For- 
tvivlelse! en  strafskyldig  Samvit- 
tigheds Qvaler!  det  tykke  Mørke 
i  det  nederste  Helvede,  som  de 
strafskyldige  Stakler  vil  erfare 
førend  Forløsningens  lyksalige 
Dag! 

O,  hvilke  utallige  Myriader  af 
uskyldige  og  hæderlige  Mænds 
Afkom  vil  ikke  vandre  paa  Jor- 
den, træde  paa  Asken  eller  pløie 
og  høste  over  Benene  og  Støvet 
af  de  elendige  Mordere  og  deres 
Medskyldige,  der  har  medvirket 


til  uskyldigt  Blods  Udgydelse,  in- 
den den  sidste  Basun  skal  lyde, 
som  kalder  deres  sovende  Støv 
fra  dets  lange  Søvn  i  Graven,  og 
deres  Aander  fra  de  Fordømtes 
Fængsel ! 

Og  endog  naar  denne  for  dem 
næsten  uendelige  Periode  er  rul- 
let hen  og  de  opstaaer  fra  de  Dø- 
de, da,  istedetfor  en  velkommen 
Opløftelse  til  Guds  Sønners  Nær- 
værelse og  Samfund,  venter  en 
evig  Forviisning  dem.  De  kan  al- 
drig komme,  hvor  Gud  og  Chri- 
stus  boer,  men  vil  blive  Tjenere  i 
de  Helliges,  deres  forrige  Offeres, 
Herredømmer. 

Denne  mærkværdige  Mand  var 
født  i  Sharon,  Windsor  County, 
Vermont  i  de  Forenede  Stater 
den  23de  Decbr.  1805. 

Han  flyttede  med  sin  Fader  i 
sin  Barndom  og  nedsatte  sig  i 
Nærheden  af  Palmyra  i  Wayne 
County,  New  York.  Iblandt  disse 
skovbegroede  Vildnisser  blev  han 
opdragen  som  en  Farmer  og  væn- 
net til  alle  Besværligheder,  Møi- 
sommeligheder  og  Savn  i  et  Ny- 
bygger-Land. Hans  Opdragelse 
var  derfor  meget  indskrænket. 
Da  han  var  omtrent  sytten  Aar 
gammel,  havde  han  flere  aabne 
Syner,  i  hvilke  en  hellig  Engel 
betjente  ham,  advarede  ham  for 
hans  Synder,  lærte  ham  Omven- 
delse og  Tro  paa  den  korsfæstede 
og  opstandne  Messias,  aabnede 
Propheternes  Skrifter  for  ham, 
udfoldede  ProphetiensMark,  hen- 
hørende til  de  sidste  Dages  Her- 
lighed, og  Christi  og  hans  gamle 
Apostlers  Lærdomme. 

Den  22de  Septbr.  1827  førte 
Engelen  ham  til  en  Høi  nogle  Mile 
derfra,  som  i  gamle  Dage  kaldtes 
Cumorah.  Rundt  om  denne  Høi 
havde,  i  det  5te  Aarhundrede  ai 
den    christne    Tidsregning,    den 

sidste  Levning  af  en  engang  mæg- 
tig og  meget  civiliseret  Nation, 
ved  Navn  Nephiterne,  samlet  sig. 
Her  stillede  230,000  Mænd, 
Qvinder  og  Børn  sig  op  til  det 
sidste  Forsvar  i  Legioner  paa 
10,000  i  hver,  under  deres  respek- 
tive Anførere,  i  hvis  Spidse  den 
berømte  Mormon,  General  over 
hundrede  Slagordner,  stod.  Og 
her  modtog  de  Fjenden  i  utallige 
Mængder,  og  sammensmeltede  for 
dem  til  Ingen  var  tilbage  uden 
nogle  Faa,  som  flygtede  til  de  syd- 
lige Egne,  og  nogle  Faa,  som  faldt 
saarede  og  som  blev  efterladte  af 
Fjenden  blandt  de  ubegravede 
Døde. 

Iblandt  disse  sidste  var  Gene- 
ral Mormon  og  hans  Søn  General 
Moroni,  denNæstcommanderende. 

Disse  var  de  sidste  Propheter 
af  en  Nation,  som  nu  ikke  er  mere. 
De  havde  de  hellige  Optegnelser 
samlede  og  overleverede  af  deres 
Fædre  fra  den  fjerneste  Fortid. 
De  havde  Urim  og  Thummim  og 
Lehis  Compas,  der  var  bleven  be- 
redt af  Forsynet  til  at  veilede  en 
(Joloni  fra  Jerusalem  til  Amerika. 

I  Høien  Cumorah  nedlagde  de 
alle  disse  Ting.  Herlaae  de  skjulte 
i  1400  Aar  og  herhen  førte  Enge- 
len Moroni  den  unge  Joseph  for 
at  see  disse  hellige  Ting  i  deres 
hellige  G] emme,  og  at  modtage 
fra  disse  i  lang  Tid  tause  og  mør- 
ke Archiver  en  sammentrukket) 
Optegnelse  af  det  Hele,  og  med 
den  Urim  og  Thummim. 

Den  forkortede  Optegnelse,  er- 
holdt paa  denne  Maade,  var  ind- 
graveret med  ægyptiske  Charak- 
terer,  paa  Guldplader  af  de  to 
Propheter  og  Generaler  Mormon 
og  Moroni.  Ved  Engelens  Under- 
viisning  og  ved  Hjælp  af  Urim  og 
Thummin  blev  den  unge  Joseph, 
nu  en  Prophet  og  en  Seer,  sat  i 


Stand  til  at  oversætte  Udtoget,  el- 
ler rettere:  den  uforseglede  Deel, 
som  var  bestemt  for  den  nærvæ- 
rende Tidsalder. 

Da  dette  var  gjort,  viste  Her- 
rens Engel  sig  for  tre  andre  Per- 
soner, ved  Navn  Martin  Harris, 
Oliver  CoAvdery  og  David  Whit- 
mer;  viste  dem  de  gyldne  Plader  og 
Indgravningerne  paa  dem;  bar  Vid- 
nesbyrd om  deres  rigtige  Over- 
sættelse ved  Propheten  Joseph 
Smith,  og  befalede  dem  at  bære 
et  trofast  Vidnesbyrd  om  samme. 
To  af  disse  var  agtværdige  Far- 
mere, og  den  tredie  en  Skole- 
lærer. 

Tidligt  i  1830  blev  denne  Over- 
sættelse med  medfølgende  Vid- 
nesbyrd udgivet  paa  Engelsk,  i 
de  Forenede  Stater  under  Titel 
Mormons  Bog. 

Den  er  nu  i  1853  oversat  og  ud- 
givet i  næsten  alle  europæiske 
Sprog.  m 

Denne  Bog  interesserer  Verden, 
og  ethvert  forstandigt  og  ansvar- 
ligt Væsen  deri,  meget  mere  end 
nogen  anden  Bog,  undtagen  de 
jødiske  Skrifter,  hvilke  nn  er 
iblandt  Folket.  Denne  Historie 
gjennemtrænger  den  ellers  mørke 
Forglemmelse  af  Fortiden,  hvad 
der  angaaer  Amerika,  gjennem 
den  fjerne  Oldtids  Tidsaldre  ;  føl- 
ger Menneskeslægternes  Strøm 
op  til  den  store  Kilde,  til  Udspre- 
deren af  Nationer,  Stammer  og 
Tungemaal  — Babels  Taarn;  den 
ophører,  eller  tabes  i  og  behage- 
ligt blander  sig  med  den  store 
udelte  adamitiske  Flod,  hvis  Ud- 
spring er  i  Paradis,  Menneskets 
Vugge,  hvis  Kilder  udspringer 
nedenunder  den  Eviges  Trone; 
og  hvis  hemmelige  Kilder  indbe- 
fatter det  uendelige  Rum,  det 
bundløse  Hav  af  Forstand,  Kjends- 
gjerning   og    historisk  Sandhed, 

som  er  nedskrevet  i  Evighedens 
Archiver.  Dens  prophetiske  Sy- 
ner aabner  Fremtidens  Begiven- 
heder; Nationernes  Skjæbne;  Ju- 
das og  Israels  Gjenoprettelse;  de 
fordærvede  Kirkers  og  Institutio- 
ners Undergang;  Overtroens  og 
den  daarlige  Regjerings  Ende; 
Fredens,  Sandhedens,  Lysets  og 
Kundskabens  almindelige  Overle- 
genhed; de  frygtelige  Krige,  som 
gaaer  forud  for  de  lykkelige  Ti- 
der; Jesu  Christi  herlige  Komme 
som  Konge;  de  Helliges  Opstan- 
delse, for  at  regjere  paa  Jorden; 
den  store,  herlige,  tusindaarige 
Hvile,  og  hele  Naturens  Jubelfest 
paa  vor  Planet,  er  alle  forudsagte 
i  den  Bog.  Tiden  og  Maaden  for 
deres  Opfyldelse  er  udpeget  med 
Klarhed,  og  viser,  at  den  nærvæ- 
rende Tidsalder  er  rigere  paa 
Begivenheder  end  alle  Tidsaldre 
af  Adams  Slægt,  der  har  været  før 
den.  Dens  Lærdomme  er  udfol- 
det med  saadan  Tydelighed  og 
Simpelhed,  og  med  saadan  Klar- 
hed og  Bestemthed,  saa  at  intet 
Menneske  kan  tage  feil  af  dem. 
De  er  der,  som  de  strømmede  ud 
af  en  opstanden  Forløsers  Mund, 
med  Kjærligheds  flydende  Velta- 
lenhed, blandet  med  udødelige 
Glædes-  og  Medlidenheds-Taarer 
og  blev  skreven  af  Mænd,  hvis 
overvældende  Kjærligheds-  og 
Taknemmeligheds-Taarer  bade- 
de hans  udødelige  Fødder. 

Ved  Aabenbarmg  ved  Hjælp  af 
Urim  og  Thummim  blev  man  for- 
visset om,  at  den  unge  Prophet 
Joseph  var  af  Israels  Huus,  af 
Josephs  Stamme. 

Han  vedblev  at  modtage  Syner, 
Aabenbaringer  og  Engles  Betje- 
ning, af  hvem  han  tilsidst  blev  or- 
dineret til  Apostelskabet,  eller  det 
høie  Præstedømme  efter  Melchi- 
sedeks  Orden,  til  at  holde  Guds 


Riges  Nøgler,  Tidens  FyldesHuus- 
holdning. 

Saaledes  udrustet  skred  han  den 
6te  April  i  Herrens  Aar  1830, frem 
til  at  organisere  de  Helliges  Kir- 
ke, som  da  bestod  af  sex  Medlem- 
mer. Helbredelsens,  Prophetiens, 
Synernes  og  Miraklernes  Gaver 
begyndte  at  aabenbares  iblandt 
de  Troende,  og  saaledes  bekræf- 
tedes hans  Vidnesbyrd  ved  med- 
følgende Tegn. 

I  samme  Aar  blev  de  Principer, 
som  gjenbragtes  formedelst  ham, 
offentlig  forkyndte,  og  Grene  af 
Kirken  blev  organiseret  i  forskjel- 
lige  Dele  af  hans  egen  Stat,  i  Pen- 
sylvanien,  Ohio  og  paa  andre  Ste- 
der; og  Antallet  af  hans  Disciple 
voxte  fra  sex  Medlemmer  til  mere 
end  eet  Tusinde. 

I  Løbet  af  de  tre  følgende  Aar 
blev  Hundreder  af  Ældster  ordi- 
nerede af  ham  og  sendte  i  alle 
Retninger  gjennem  Landet,  og 
Grene  af  Kirken  blev  organiseret 
i  de  fleste  af  de  Forenede  Stater. 

I  1835  ordinerede  han  efter 
Herrens  Befaling  et  Qvorum  af 
tolv  Apostler,  og  flere  Qvorummer 
af  de  Halvfjerdsindstyve,  som  et 
omreisende  Præstedømme. 

1 1836  blev  et  Tempel  fuldført 
og  indviet  i  Kirtland,  Ohio,  i  hvil- 
ket disse  Qvorummer  og  Præste- 
dømmet i  Almindelighed  forsam- 
ledes i  Propheternes  Skole,  og 
belærtes,  og  salvede  til  deres  hel- 
lige Kald.  I  samme  Aar  besøgte 
nogle  af  de  Tolv  Øvre- Canada, 
og  udbredte  Evangeliets  Fylde  i 
Toronto  og  i  hele  Egnen  derom- 
kring og  samlede  adskillige  Grene 
af  Kirken. 

1 1837  blev  en  Mission  sendt  til 
England,  hvilken  var  ledsaget 
med  de  samme  Kræfter,  og  med 
mærkværdigt  Held. 

I  1838  foretog  Staten  Missouri 

sig  at  udrydde  Kirken  fra  dets 
Grændser,  myrdede  mange  Mænd, 
Qvinder  og  Børn  og  lykkedes  til- 
sidst  ved  Magt  at  uddrive  omtrent 
10,000  Mennesker  og  at  lægge 
Be.-lag  paa  deres  Jorder  og  Eien- 
domme. 

I  1840  besøgte  de  tolv  Apost- 
lers  Qvornm  England,  samlede 
store  Antal  til  Kirken,  udgav  Mor- 
mons Bog  og  adskillige  andre 
Værker,  blandt  hvilke  var  etTids- 
skrift  betitlet  the  Millenm'af  Star, 
som  nu,  i  1853,  omsætter  henved 
18,000  Exemplarer  ugentlig. 


Imellem  Aarene  1840  og  1844 
samlede  vor  unge  Prophet  om- 
kring sig  mange  tusinde  Disci- 
ple, opførte  den  store  Stad  Nau- 
voo  ved  Mississippis  Bredder,  be- 
gyndte Opførelsen  af  et  af  de  bril- 
lianteste  Templer  i  Verden  og  or- 
ganiserede en  Legion  Borger- 
Milits  til  dets  Forsvar.  Denne 
Legion  bestod  af  henved  6000 
Mand  og  blev  commanderet  af 
den  unge  Prophet  Joseph,  som 
havde  Regjerings  Fuldmagt  som 
General-Lieutenant. 

(Fortsættes.) 


»Joseph  Smiths  Eievnetstb'h. 

Decbr.    1835.  (Fortsat  fra  Pag.  304). 


Jeg  holdt  ogsaa  en  Tale  for 
Menigheden  denne  Aften.  Her- 
ren velsignede  min  Sjæl.  Min 
Skriver  er  upasselig.  O,  min  Gud, 
helbred  ham.  Og  for  hans  God- 
hed mod  mig,  min  Sjæl,  vær  Du 
taknemmelig  mod  ham  og  velsign 
ham.  Og  han  skal  blive  velsignet 
af  Gud  for  evigt;  thi  jeg  troer,  at 
han  er  mig  en  trofast  Ven,  derfor 
glæder  min  Sjæl  sig  i  ham.  Amen. 
Joseph  Smith,  jun- 

Onsdag  den  23de.  Om  For- 
middagen hjemme  og  studerede 
det  græske  Sprog,  og  var  til  Brø- 
drenes Tjeneste,  som  kom  ind,  og 
fremlagde  Papyrus  -  Rullen  for 
dem.  Om  Eftermiddagen  besøgte 
jeg  Br.  Leonard  Rich,  tilligemed 
Br.  Oliver  Cowderys  Beslægtede. 
Besøget  var  ikke  meget  behage- 
ligt; thi  jeg  fandt  dem  fyldte  med 
Fordomme  mod  Herrens  Værk 
og  deres  Aand  formørket  afOver- 
tro,  Vankundighed  osv. 

Torsdag  den  24de.  Om  For- 
middagen hjemme.  Om  Eftermid- 


dagen hjalp  jeg  den  Commissær, 
som  var  beskikket  af  Øvrigheden, 
med  at  opmaale  en  Vei  tværsover 
min  Eiendom. 

Fredag  den  25de.  Glædede 
mig  med  min  Familie  hjemme 
hele  Dagen,  da  det  var  Juul;  det 
det  var  den  eneste  Gang  jeg  nød 
dette  Privilegium  saa  tilfredsstil- 
lende i  lang  Tid.  Br.  Jonathan 
Crosby  aflagte  et  Besøg  denne 
Aften. 

Løverdag  den  26de.  Begyndte 
at  studere  det  hebraiske  Sprog  i 
Forening  med  Brødrene  Parish 
og  Williams.  Imidlertid  kom  Br. 
Lyman  Sherman  og  forlangte  at 
faae  vide  Herrens  Ord  gjennem 
mig;  „thi,"  sagde  han,  „jeg  er  ble- 
ven paavirket  at  gjøre  Dem  be- 
kjendt  med  mine  Følelser  og  Øn- 
sker, og  blev  lovet,  at  jeg  skulde 
faae  en  Aabenbaring,  der  skulde 
gjøre  mig  bekjendt  med  mine 
Pligter." 

Aabenbaring  given  til  Lyman 
Sherman  den  26de  Decbr.  1835. 

„Sandelig,  saa  siger  Herren  til 
Dig,  min  Tjener  Ly  man,  dine  Syn- 
der ere  Dig  tilgivne,  fordi  Du  har 
adlydt  min  Røst  ved  at  komme 
hid  denne  Morgen  for  at  modtage 
Raad  af  ham,  som  jeg  har  beskik- 
ket. Derfor  lad  din  Sjæl  være  i 
Ro  angaaende  din  aandelige  Til- 
stand, og  modsæt  Dig  ikke  mere 
min  Stemme;  staae  opogværmere 
omhyggelig  herefter  i  at  iagttage 
dine  Løfter,  som  Du  har  gjort  og 
gjør,  saa  skal  Du  blive  velsignet 
med  overordentlig  store  Velsig- 
nelser. Vent  taalmodig  indtil  den 
høitidelige  Forsamling  bliver  sam- 
menkaldt af  mine  Tjenere,  daskai 
Du  blive  erindret  tilligemed  de 
første  af  mine  Ældster  og  mod- 
tage Rettighed  ved  Ordination  til- 
ligemed de  Øvrige  af  mine  Æld- 
ster, hvem  jeg  har  udvalgt.  See, 
dette  er  Faderens  Løfte  til  Dig, 
dersom  Du  vedbliver  at  være  tro- 
fast; og  det  skal  blive  opfyldt  paa 
Dig  paa  den  Dag,  som  Du  skal 
have  Ret  til  at  prædike  mit  Evan- 
gelium, hvorsomhelstjeg  vil  sende 
Dig  i  Fremtiden  fra  den  Tid  af. 
Derfor,  bestyrk  dine  Brødre  i  al 
din  Samtale  med  dem,  i  alle  dine 
Bønner,  i  alle  dine  Formaninger 
og  i  alle  dine  Handlinger;  og  skue 
og  see;  jeg  er  med  Dig  for  at  vel- 
signe Dig  og  befrie  Dig  evindeli- 
gen,  Amen." 

Søndag  Morgen  den  27de.  Bi- 
vaanede  Forsamlingen  i  Skolehu- 
set paa  sædvanlig  Tid.  Præsident 
Cowdery  holdt  en  meget  god  og 
interessant  Tale. 

Om  Eftermiddagen  holdt  Br. 
Hyrum  Smith  og  Biskop  Partridge 
hver  et  kort  og  interessant  Fore- 
drag, hvorefter  Sacramentet  for- 
rettedes. 

Medens  jeg  den  25de  om  Mor- 
genen kløvede  Brænde  ved  min 
Dør,  kom  to  Herrer  og  bad  om  en 


SammenkomstmedKirkens  Øver- 
ster, hvilket  jeg  gik  ind  paa  at  til- 
stede dem  idag,  men  de  kom  ikke, 
og  jeg  antager,  at  de  vare  Spøge- 
fugle. 

Mandag  den  28de.  Da  jeg  for- 
hen havde  fremført  en  Klage  mod 
Almon  W.  Babbit  for  at  have  la- 
stet min  Charakteer,  blev  han  den- 
ne Morgen  kaldt  lor  Høi-Raadet, 
og  jeg  afgav  mit  Vidnesbyrd  og 
beviste  min  Klage  imod  ham,  og 
han  anerkjendte  for  en  Deel  sin 
Feil,  men  ikke  tilfredstillende  for 
Raadet;  og  efter  at  have  afhand- 
let med  ham  en  lang  Tid  og  ind- 
rømmet ham  enhver  Overbærelse, 
som  Retfærdigheden  fordrede, 
hævedes  Raadet,  uden  at  man  er- 
holdt nogen  fuldstændig  Bekjen- 
delse  af  ham. 

Idag  samledes  de  Halvfjerd- 
sindstyves  Raad  for  at  afgive  en 
Beretning  om  deres  Reiser  og 
Virken,  siden  de  bleve  ordinerede 
til  det  Apostelskab.  Mødet  var  i 
Sandhed  interessant,  og  jeg  var 
hjertelig  glad  over  at  lytte  til  den 
Beretning,  som  de  gav,  der  havde 
arbeidet  i  Herrens  Viingaard  med 
et  saadant  vidunderligt  Held.  Og 
jeg  beder  Gud  at  velsigne  dem 
med  Forøgelse  i  Tro  og  Kraft, 
og  at  opholde  dem  Alle  med  Ud- 
holdenhed i  Troen  indtil  Enden  i 
Jesu  Christi  Navn. 

Tirsdag  den  29de.  Folgende 
Klage  fremlagdes: 

Til  det  ærede  Præsidentskab  for 
Jesu  Christi  Kirke  af  de  Sidste  Da- 
ges Hellige,  mod  Ældste  William 
Smith. 

1)  For  uchristelig  Opførsel,  be- 
staaende  deri,  at  han  har  talt 
uærbødigt  om  Præsident  Joseph 
Smith,  jun.  og  om  Aabenbarin- 
gerne  og  Befalingerne  givne  ved 
ham. 

2)  For  at  have  forsøgt  paa  at 

tilføie  Joseph  Smith,  jun.  person- 
lig Overlast. 

Hjemme  til  Kl.  10.    Jeg  bivaa- 
nede  da  en  Velsignelses-Forsam- 
ling hos  Oliver  Olneys,  tilligemed 
min  Kone  samt  Fader  og  Moder, 
der  var  komne  for  at  boe  hos  mig. 
Ogsaa  min  Skriver  gik  med  os. 
Et  stort  Selskab  var  forsamlet,  og 
Fader  Smith  gjorde    nogle  pas- 
sende Bemærkninger.  EnPsalme 
blev  afsungen,  og  han  aabnede 
Forsamlingen  med  Bøn.  Omtrent 
15  Personer  modtoge  derefter  den 
den     patriarkalske     Velsignelse 
under  hans  Hænder.    Forretnin- 
gen blev  derpaa  sluttet,  som  den 
begyndte.    Derefter  bedækkedes 
Bordet  med  Jordens  Gaver,  og 
efter   at  have    nedbedt  Himlens 
Velsignelse  over  det  rigeligeMaal- 
tid,  gjorde  vi  os  tilgode,  og  det  er 
nok  at  sige,  at  vi  i  enhver  Hen- 
seende havde  en  herlig  Forsam- 
ling, og  jeg  var  særdeles  tilfreds 
med  den  Harmoni,  og  Sømmelig- 
hed, som  herskede  blandt  Brødre 
ne  og  Søstrene.    Vi  gik  hjem,  og 
da  Lysene  tidligt    blev    tændte, 
prædikede  jeg  i  Skolehuset  for  en 
sammentrængt  Forsamling,    som 
med  Opmærksomhed  lyttede   til 
omtrent  tre  Timer.     Jeg  havde 
Frihed  i  at  tale.  Nogle  Presbyte- 
rianere  var  tilstede,  som  jeg  siden 
erfarede,  og  jeg  antager,  at  nogle 
af  mine  Ord  passede  ligesom  en 
Klædedragt,  der  var  vel  tildannet, 
thi  jeg  fremstillede  deres  Veder- 
styggeligheder med  SkriftensOrd; 
og  jeg  beder  Gud,  at  detmaavære 
ligesom  en  Nøgle  paa  et  sikkert 
Sted,  dreven  ind  af'Forsamlinger- 
nes  Herre. 

Onsdag  den  30te.     Tilbragte 


Dagen  med  at  læse  Hebraisk  i 
Raads  -  Værelset,  tilligemed  min 
Skriver,  hvilket  foraarsagede  mig 
megen  Fornøielse,  paa  Grund  af 
hans  tilbagevendende  Helbred, 
thi  jeg  glæder  mig  ved  hans  Sel- 
skab. 

Torsdag  den  31te.  Hjemme. 
Efter  at  have  iagttaget  mine  Fami- 
lie Pligter,  trak  jeg  mig  tilbage 
til  Raads-Værelset  for  at  fortsætte 
mine  Studier.  De  Tolvs  Raad  for- 
samledes i  Overværelset  i  Bog- 
trykkeriet, lig-e  over  det  Værelse, 
hvori  vi  var  forsamlede  for  at  stu- 
dere. De  sendte  Bud  efter  mig  og 
Præsidentskabet  eller  en  Deel  af 
det,  for  at  raadføre  sig  med  os  an- 
gaaende  det  Raad,  der  skal  afhol- 
des næstkommende  Løverdag. 

Om  Eftermiddagen  indfandtjeg 
mig  i  Kapellet  for  at  give  Ordre 
angaaende  Overværelserne,  og  i 
Særdeleshed  det  vestlige  Værelse, 
som  jeg  havde  i  Sinde  at  bruge  til 
at  oversætte  i,  hvilket  vil  blive  ind- 
rettet i  denne  Uge. 

Publicmn  er  nylig  bleven  op- 
egget  ved  Rygter,  som  har  været 
i  Omløb  angaaende  visse  ægyp- 
tiske Mumier  (balsamerede  og 
tørrede  Liig)  og  gamle  Optegnel- 
ser, som  var  kjøbte  af  visse  Her- 
rer i  Kirtland  i  sidstleden  Juli 
Maaned.  Det  er  bleven  fortalt,  at 
Kjøberne  af  disse  Oldtidssager 
foregiver,  at  de  har  Abrahams, 
Abimelechs,  (Philisternes  Konge) 
Josephs,  (som  blev  solgt  i  JEgyg- 
ten)  og  Fleres  Legemer,  i  den 
Hensigt  at  tiltrække  sig  Mæng- 
dens Opmærksomhed  og  føre  de 
Ubetænksomme  bag  Lyset. 

(Fortsættes,) 

Den  15de  Juli. 

Vi  optager  Nedenstaaende  fra  „Millennial  Star"  om  Mormo- 
nismen i  Europa. 

Omtrent  for  19  Aar  siden  landede  nogle  faa  Mormon-Ældster 
fra  Amerika  paa  Englands  Kysfer.  Udmattede,  tarveligt  klædte, 
blottede  for  Penge  og  jordiske  Venner,  havde  de  ingen  anden 
Anbefaling  end  det  vigtige  Budskab,  de  bragte,  og  deres  Hjerters 
Ydmyghed  og  Retskaffenhed.  De  havde  ingen  anden  Belønning 
for  dem,  som  vilde  modtage  dem,  end  Tilbudet  af  Evangeliets 
simple  Sandheder  og  den  Hellig  Aands  Gave  formedelst  dets  Or- 
dinancer.  De  begyndte  deres  Arbeide  i  Britannien  af  den  Aarsag, 
at  der  var  Undertrykkerens  Lænker  bleven  brudte,  og  Hindrin- 
gerne, foraarsagede  af  Præstebedrag  og  religiøs  Intolerance,  saavidt 
bortskaffede  formedelst  frisindede  Principer,  at  Evangeliet  til- 
stedtes Adgang. 

Herren  har  erklæret,  at  „Evangeliet  skal  prædikes  iblandt 
alle  Nationer,  og  da  skal  Enden  komme."  Denne  Erklæring, 
sammenstillet  med  den  Kjendsgjerning,  som  han  ogsaa  har  forkyndt, 
at  han  vil  frembringe  Omvæltning  efter  Omvæltning,  indtil  han 
regjerer,  hvis  Ret  det  er  at  regjere,  go dtgjør  tilstrækkelig  Aarsagen 
til  de  hurtige  politiske  Forandringer,  som  opskrækker  Menneske- 
slægten fra  Aarlmndreders  Slummier.  Tiden  for  hans  Regjering 
er  nær  for  Haanden,  og  Nationerne  vil  vorde  omtumlede  af  Op- 
rørenes Storme,  og  kastede  imod  Forvirringens  Klipper,  indtil  de 
er  villige  til  at  lade  Herren  beskikke  dem  Regenter  og  give  dem 
Love  formedelst  Aabenbaring.  Herrens  Værk  maa  gaae  frem,  og 
de,  som  modsætte  sig  det,  vil  finde,  at  denne  er  en  Dag  for  særegne 
Tilskikkelser,  da  Jordens  mægtige  Mænd  skal  svigte,  og  Konger 
pludseligen  fare  hen  til  Forglemmelse. 

Dersom  Evangeliet  maa  prædikes,  saa  er  Israels  Ældster  de, 
som  skal  gaae  ud  iblandt  Nationerne  for  at  gjøre  det.  Naar  de 
er  sendte  til  en  Nation,  og  dens  Magthavere  vægrer  dem  Indgang, 
vil  det  ikke  vare  længe,  førend  hine  Magthavere  blive  forkastede, 
og  Hindringerne  nedbrudte,  paa  det  de  Retskafne  af  Hjertet  maa 
faae  Frihed. 

De  Sidste  Dages  Hellige,  som  et  Folk,  har  Intet  at  skaffe 
med  politiske  Revolutioner.  For  dem  er  de  hovedsageligen  af 
Interesse  som  Kjendetegn  paa  Fremgangen  af  det  sidstedages 
Værk,  og  som  Midler  til  at  aabne  Vei  for  Sandhedens  Udbredelse, 
og  Udsamlingen  af  dem,  som  annammer  den.  Deres  Hjem  er  paa 
det  vestlige  Fastland;  der  samler  sig  alle  deres  Forhaabninger,  og 
der  vilde  de  leve  i  Fred  med  alle  Mennesker,  dersom  deres  Naboer 
lod  dem  være  uforstyrrede.  De  veed  i  Sandhed,  at  Evangeliet, 
som  de  troer,  er  det,  som  ifølge  Herrens  Erklæring  skal  prædikes 
for  alle  Folk.      De    Nationer  i  Europa,    som  har  tillukt  sme  Døre 

for  det,  har  ikke  nødig  at  trøste  sig  selv  med  den  Forestilling,  at 
„Mornionismen"  aldrig  vil  forurolige  dem  igjen,  thi  de  vil  faae  Re- 
volution efter  Revolution,  Krige  udenfor  og  Uenighed  indenfor, 
Forviklinger,  Pestilentse  og  Hunger,  indtil  deres  Magt  er  brudt, 
deres  politiske  Sikkerhedsforanstaltninger  trampede  under  Fødder, 
og  deres  Folk  har  Leilighed  til  at  høre  Evangeliet,  som  er  aaben- 
baret  ved  Joseph  Smith,  og  at  antage  eller  forkaste  det  til  deres 
Frelse  eller  Fordømmelse. 

Det  er  høitidelig  Gudsbespottelse  at  tale  om  Kongers  og 
Keiseres  hellige  Rettigheder,  hvis  Hjemmel  til  deres  Troner  er 
skrevne  med  deres  Undersaatteres  Blod,  og  som  behøver  indøvede 
Krigerskarer  for  at  holde  deres  Folk  i  Underkastelse,  og  som, 
ikke  tilfredse  dermed,  sætter  dem  selv  op  som  Opsynsmænd  saavel 
for  deres  Undersaatteres  Sjæle  som  Legemer.  De  har  ophøiet  sig 
over  Gud,  thi  han  har  aldrig  berøvet  Mennesket  deres  frie  Raa- 
dighed,  men  de,  i  deres  selvkloge  Viisdom,  sætter  sig  selv  op  som 
Dommere  over,  hvorledes  Menneskene  skal  blive  frelste.  Lucifer 
tilbød  sig  eengang  i  Himmelens  Raad  at  frelse  hele  Verden  efter 
det  samme  Princip  —  med  deres  fri  Villie  om  han  kunde,  med 
Tvang  om  han  maatte  —  men  hans  Forslag  blev  forkastet  der. 
Fra  den  Tid  af  har  han  aldrig  afladt  med  sine  Bestræbelser  for 
at  lænkebinde  Menneskets  Handlefrihed,  og  han  har  almindeligen 
fundet  Jordens  Magthavere  som  villige  Redskaber  for  sig  til  at 
arbeide  med,  men  Tiden  er  kommen,  da  Menneske- Aanden  skal 
sættes  fri  for  ydre  Tvang,  paa  det  Menneskene  selv  kan  vælge 
eller  forkaste,  og  efterhaancfen,  som  den  ydre  Tvang  vorder  af- 
skaffet, vil  Evangeliet  vorde  tilbudt  enhver  Nation,  Stamme, 
Tungemaal  og  Folk. 

Tusinder  spørger  udentvivl  hvad  „Mormonerne"  agter  at 
gjøre  i  Europa.  Vi  svarer:  Netop  hvad  de  gjør  nu,  de  vil  prædike 
Evangeliet  i  ethvert  Rige  og  enhver  Stad,  saa  snart  der  aabnes 
en  Indgang,  forvalte  dets  Ordinancer  for  Alle,  som  vil  annamme 
deres  Vidnesbyrd,  og  derpaa  tilskynde  dem  til  at  haste  til  Ind- 
samlingsstedet, hvor  de  kan  blive  fuldstændigere  sammenføiede 
til  eet,  som  Guds  Riges  Undersaatter,  og  fuldkommen  lære  hans 
Love.  De  agter  at  udsamle  de  bedste  Folk,  som  findes,  fra  enhver 
Nation,  og  de  er  ikke  de  Rige  og  Adelige  paa  Jorden,  men  Israels 
Blod,  som  vil  blive  Arvinger  til  Salighed,  og  som  har  høimodige 
Sjæle  og  ædle  Hjerter,  som  er  istand  til  at  udvide  sig  tilstrækkelig 
for  at  annamme  Sandheden,  drikke  af  den  evige  Kundskabs  Kilde, 
og  bade  sig  i  Lyset,  som  udstraaler  fra  de  celestiale  Verdener. 

De  vilde  synes  godt  om  at  udføre  det  Arbeide,  som  den 
store  Mester  har  sat  dem  til  at  gjøre,  i  Fred  og  Rolighed,  dersom 
Djævelen  vilde  lade  dem  gjøre  det  —  men  gjøre  det,  vil  de!  Om 
deres  Arbeide  maa  gjøres  midt  under  Forfølgelsens  Storme,  og 
om  Vidnesbyrdet,  de  bærer,  maa  besegles  med  Blod,  desto 
snarere  vil  de  Ugudeliges  Ende  komme,  og  Retfærdighedens  Re- 
gjering  blive  indført.     „Sandhed  er  mægtig  og  skal  seire,"  og  Herren 

selv  vil  arbeide  med  Nationerne,    indtil    de    enten    annammer    den 
eller  er  udslettede. 

Guds  Rige  vil  vorde  sammensat  af  de  bedste  Materialier, 
som  Verden  frembringer;  derfor  vil  det,  naar  det  er  grundfæstet, 
have  de  bedste  Undersaatter,  de  bedste  Love,  og  det  bedste 
Regjeringssystem,  grundet  paa  Principet:  den  fuldeste  Frihed  for 
alle  Mennesker  til  at  gjøre  ret.  Det  vil  have  den  meest  gjennem- 
gribende  og  virksomme  Organisation  for  Selvforsvar,  og  for  at 
udføre  den  Almægtiges  Befalinger,  som  vil  styre  dets  Anliggender 
ved  at  aabenbare  sin  Villie  til  sine  Tjenere,  Propheterne,  indtil  han 
kommer  for  at  regjere  personligen.  Jordens  Nationer,  den  ene 
efter  den  anden,  vil  see  dette  Riges  Herlighed,  Lykke  og  Magt, 
og  de  vil  søge  Raad  hos  dets  vise  Mænd,  og  de  vil  blive  villige 
til  at  boe  under  Skyggen  af  dets  Magt,  at  de  kan  blive  frelste 
fra  Ødelæggelse  formedelst  Stridigheder  indenom  og  Krige  udenom. 
Da  vil  de  modtage  Loven  fra  Zion  og  Herrens  Ord  fra  Jerusalem. 


Vi  bar  modtaget  Brev  fra  Ældste  Abmanson,  som  afgik  med 
sidste  Emigration  med  Skibet  „Thornton,"  dateret  New  York  den 
16de  Juni.  De  afreiste  fra  Liverpool  den  4de  Mai  og  ankom  til 
New  York  den  14de  Juni.  De  har  i  enhver  Henseende  havt  en 
god  og  lykkelig  Reise,  og  han  bevidner  saavel  Capitain  Collins 
som  de  øvrige  Officerer  sin  og  de  Helliges  Tilfredshed.  Den  17de 
s.  M.  skulde  Reisen  fortsættes  paa  Jernbanen. 


Ægteskab  og  Steder  i  Utah. 

(Fra  „Deseret  News.") 

En  Adresse,  skreven  af  Ældste  Parley  P.  Pratt  og  last  i  den  for- 
enede Session  af  Hr.  Thomas  Bullock,  Husets  Over-Secretair 
i  Repræsentanternes  Hal,  Fillmore  den  31te  December  1855. 
Forsamlingen  bevidnede  Forfatteren  deres  Tak  ved  et  een- 
slemmigt  Votum,  og  ved  et  lignende  Votum  forordnede  de 
Adressen  optaget  i  „Deseret  News." 


Hr.  Præsident  og  ærede  Herrer! 

Ved  Aabningen  af  nærværende 
Session  af  vor  aarlige  Lovgiv- 
nings Forsamling  nød  jeg  den 
Ære  at  blive  eenstemmigt  valgt 
til  Raadets  Capellan. 

Jeg  aflagde  da  og  der  en  høiti- 


delig  Eed  paa  at  ville  trofast  op- 
fylde dette  høie  og  hellige  Kalds 
Pligter  efter  mine  bedste  Evner, 
og  blev  ogsaa  høitideligt  paalagt 
af  den  ærede  Præsident,  Hr.  Kim- 
ball,  ikke  alene  at  være  brænden- 
de i  Bønnen,  medens  Sessionen 
varede,  men  ogsaa  at  bidrage  min 

Skjerv  til  Dannelsen  af  Institutio- 
ner, nyttige  for  Moraliteten  og 
Samfundet  i  vort  fælles  Land. 

IOvereensstemmelse  med  disse 
hellige  Ansvarligheder,  som  var 
mig  paalagte,  havde  jeg  gjort  mig 
Umage  for  at  affatte  denne  Adres- 
se, som  jeg  er  meget  glad  ved  at 
have  den  Rettighed  at  fremlægge 
for  Eder,  ikke  alene  eller  hoved- 
sageligen  for  Eders  Skyld,  men 
for  Folkets  Skyld  i  vort  Territo- 
rium —  for  vor  Nations  og  for 
Verdens  Skyld. 

Da  vort  unge  og  fremadskri- 
dende Territorium  er  i  Færd  med 
at  berede  sig  til  at  overtage  sit 
Herredømme  som  en  fri  og  uaf- 
hængig Republik  og  at  tiltræde 
sin  Plads  iblandt  de  amerikanske 
Staters  Familie,  saa  bliver  det 
dets  Borgeres  Pligt,  og  fornem- 
lig deres,  som  er  deelagtige  i  at 
grundlægge  dets  Institutioner,  at 
rense  sig  og  at  komme  tilsammen 
med  rene  Hjerter  og  rene  Hæn- 
der, og  iklædte  med  Lys  ligesom 
med  et  Klædebon  lægge  en  con- 
stitutionel  Grundvold  og  udgive 
eller  antage  saadanne  Love,  som 
vil  have  til  Hensigt  at  rense  og 
ophøie  Folket,  —  grundfæste  Ret- 
færdighed og  Fred,  og  at  mang- 
foldiggjøre  og  vedligeholde  en 
Nation  af  frie  Mænd  i  den  høieste 
Grad  af  moralsk,  aandelig  o  g  le- 
gemlig Udvikling. 

Ingen  vaklende  eller  blot  mid- 
lertidig Politik  skulde  trænge  sig 
ind  i  vore  Samfunds-Forholde  el- 
ler paavirke  os  for  et  Øieblik.  Vi 
handler  ikke  blot  eller  hovedsa- 
geligen  for  os  selv  eller  den  nu- 
levende Slægt,  men  for  utalte  Mil- 
lioner Efterkommere,  og  for  end- 
ufødte  Slægter,  hvilke  uden  Tvivl 
vil  blive  paavirkede  af  vore  In- 
stitutioner og  vil  rette  deres  Sæ- 
der, Skikke,  Forskrifter,  ja  endog 


deres  Samvittighed  mere  eller 
mindre  efter  det  Mønster,  vi  op- 
stillede for  dem. 

En  sund  moralsk  Atmosphære 
og  en  Samvittighed  renset  og  op- 
lyst med  Sandhedens  Aand  er  ab- 
solut nødvendig  for  en  Nations 
vedvarende  Tilvæxt,  og  for  Insti- 
tutionens Styrke  og  uafbrudte 
Vedvaren. 

Den  alvise  Skaber,  Naturens 
Gud,  har  nedlagt  i  det  menneske- 
lige Hjerte  visse  Tilbøieligheder, 
der  ved  passende  Dannelse  og 
Veiledning  giver  Oprindelsen  til 
Familiebaand;  heraf  kommerNød- 
vendigheden  og  Vigtigheden  af 
de  moralske  og  sociale  Forbin- 
delser og  Indstiftelser  til  deres 
rigtige  Bestyrelse  og  Regjering. 

Det  er  Naturens  almindelige 
Lov  og  det  retfærdige  og  store 
Bud  med  den  Velsignelse,  at  et- 
hvert Slags  skulde  formere  sig  og 
opfylde  sin  Skabelses  Maal.  Her- 
af kommer  Familiernes  Tilvæxt 
—  Nationernes  Spire  —  og  heraf, 
som  vi  før  bemærkede,  Nødven- 
digheden af  Love,  grundede  paa 
Viisdom,  ligesom  til  at  beskytte 
Livets  Udspring  og  Kilde. 

I  Korthed,  moralske  og  sam- 
fundsdannend  eTilbøieligheder  og 
Indstiftelser  er  den  sande  Grund- 
vold for  alle  Regjeringer,  hvad- 
enten det  er  i  Familie,  Kirke  eller 
Stat.  Dersom  disse  er  forvendte 
eller  grundede  paa  Vilfarelse,  er 
den  hele  Samfundsbygning  fra 
Grunden  af  forkeert  og  vil  i  sig 
selv  have  Sæden  til  dens  egen 
Forfald  og  Opløsning. 

Disse  Kjendsgjerninger  er  ikke 
alene  i  sig  selv  øiensynlige,  men 
ogsaa  overeensstemmende  med  al 
Erfaring,  idet  de  er  bleven  oplyste 
ved  Exempler  af  Oldtidens  Na- 
tioners og  Rigers  Aftagen  og  Op- 
løsning, saavelsom  i  den  alminde- 

lige  Svaghed  og  Fordærvelse,  som 
udmærker  Mennesker  og  Ting  i 
nyere  Tider. 

Propheten  Esaias,  idet  han 
skuer  frem  igjennem  en  lang 
Række  af  Aar,  seer  tilsidst  Ud- 
seendet af  den  nyere  „Christen- 
dom/' ellerFordærvelsen  atsprin- 
ge  ud  af  det  romerske  Herredøm- 
me. Han  udbryder  i  sit  24,  5: 
„Jorden  er  besmittet  for  dens  Ind- 
byggeres Skyld,  thi  de  overtræde 
Lovene,  forvende  Skikkene  og 
gjøre  en  evig  Pagt  til  Intet." 

Vi  spørger  her:  Hvilke  Love 
blev  overtraadte?  Hvilke  Skikke 
blev  forandrede?  Og  hvilken  evig 
Pagt  blev  gjort  til  Intet  —  hvis 
Følger  vilde  besmitte  Jorden  for 
dens  Indbyggeres  Skyld? 

Dette  fører  os  i  vore  Undersø- 
gelser tilbage  til  de  tidligste  Insti- 
tutioner, Love,  Ordinancer,  Pag- 
ter og  foregaaen  de  Exempler, 
som  er  optegnede  og  som  berører 
Ægteskab  og  moralske  ogsociale 
Forbindelser. 

Dersom  vi  finder  Love,  Statu- 
ter, Pagter  og  foregaaende  Exem- 
pler, som  er  udgaaede  fra  Gud, 
og  som  han  selv  har  svoret  skulle 
være  evige  som  en  Velsignelse  for 
alle  Nationer,  —  dersom  vi  finder, 
at  disse  har  at  gjøre  med  Slæg- 
tens overordentlige  Formerelse 
og  med  Familiers  og  Nationers 
Organisation  og  Tilvæxt,  —  der- 
som saadanne  Institntioner  og  Lo- 
ve er  ældre  end  Moses,  og  er 
fundne  vedligeholdte  og  usvæk- 
kede af  Moses  og  Propheterne, 
Jesus  og  Apostlerne,  da  vil  det 
se  es  klart,  at  de  var  bestemte  til 
at  vedligeholdes,  og  at  ikke  den 
blot  menneskelige  Lovgivning  el- 
ler Myndighed,  enten  den  udgaaer 
fra  Keiser,  Konge  eller  Folk,  har 
Ret  til  at  omskifte,  forandre  eller 
fordreie  dem. 


Det  vil  da  staae  tilbage  at  vise 
af  hvem  disse  Institutioner  blev 
forandrede  eller  fordreiede;  den 
skrækkelige  Virkning  af  en  saa- 
dan  Forandring  paa  Nationerne, 
og  den  eneste  Vei,  som  staaer  til- 
bage for  dem,  som  vilde  overleve 
Nationernes  Sønderknusning  og 
Verdners  Ødelæggelse. 

Vor  Hensigt  er,  mine  Herrer, 
at  opfordre  idetmindste  een  Stats 
eller  Regjerings  Statsmænd  og 
Folk  paa  vor  Jord  til  at  undgaae 
den  Klippe  og  Flyvesand,  paa 
hvilke  saa  mange  har  lidt  Skib- 
brud, ved  at  gjenindsætte  vor 
Guds  Love,  Skikke  og  den  evige 
Pagt,  at  dens  Borgere  kan  blive 
rensede  og  bevarede  ved  samme, 
og  at  dens  Institutioner,  idet  de  er 
grundede  paa  Sandhed,  kan  blive 
vedligeholdte  for  bestandig. 

Jeg  bederEder  derfor  indstæn- 
digen  om,  mine  Herrer,  at  høre 
mig  med  Taalmodighed.  Abra- 
ham, Guds  Ven,  levede  i  Asien 
mere  end  400  Aar  før  Mose  Lov 
blev  skreven  paa  Steentavlerne 
eller  tordnede  fra  Bjerget  Sinai. 

Til  denne  Mand  gav  Gud  Love, 
Befalinger,  Forordninger  ogDom- 
me  ved  en  evig  Pagt. 

Han  sagde  til  ham,  1  Mose  B. 
12,2.  „Og  jeg  vil  gjøre  Dig  til  en 
stor  Nation,  og  j  eg  vil  velsigne  D  ig 
og  gjøre  dit  Navn  stort,  og  Du 
skal  være  en  Velsignelse,  og  jeg 
vil  velsigne  dem,  der  velsigne 
Dig,  og  forbande  dem,  der  forban- 
de Dig,  og  i  Dig  skal  alle  Jordens 
Slægter  velsignes. 

Og  atter,  1  Mose  B.  17,  1—8. 
„Og  da  Abram  var  99  Aar  gam- 
mel, aabenbarede  Herren  sig  for 
Abram  og  sagde  til  ham:  „Jeg  er 
den  almægtige  Gud;  vandre  for 
mit  Ansigt  og  værfuldkommen  og 
jeg  vil  gjøre  min  Pagt  imellem 
mig  og  Dig,  og  formere  Dig  gan- 

ske  meget.  Og  Abram  faldt  paa 
sit  Ansigt,  og  Gud  talede  med 
ham  og  sagde:  Hvad  mig  anbe- 
langer,  see,  min  Pagt  ev  med  Dig, 
og  Du  skal  blive  mange  Nationers 
Fader.  Og  dit  Navn  skal  ikke 
ydermere  kaldes  Abram,  men  dit 
Navn  skal  være  Abraham-,  thi  jeg 
har  gjort  Dig  til  mange  Nationers 
Fader.  Og  jeg  vil  gjøreDigsaare 
meget  frugtbar  og  gjøre  Dig  til 
Folk,  og  Konger  skal  udkomme 
af  Dig.  Og  jeg  vil  oprette  min 
Pagt  mellem  mig  og  Dig,  og  mel- 
lem din  Afkom  efter  Dig  i  deres 
Slægter  til  en  evigPagt,  til  at  være 
Dig  en  Gud,  og  din  Afkom  efter 
Dig. 

Og  jeg  vil  give  Dig  og  din  Af- 
kom efter  Dig  det  Land,  som  Du 
er  fremmed  udi,  det  ganske  Ca- 
naans  Land  til  en  evig  Eiendom, 
og  jeg  vil  være  deres  Gud." 

Af  de  foregaaende  Løfter  er 
det  tydeligt,  at  der  er  en  evigPagt, 
som  berører  vor  Slægts  Mangfol- 
diggjørelse  eller  Familiers  ogNa- 
tioners  Opkomst,  og  deres  over- 
ordentlige Velstand  og  Forøgelse 
—  en  Pagt,  der  er  evig  og  uforan- 
derlig, i  hvilken  alle  Nationer 
skulde  velsignes,  dersom  de  no- 
gensinde vil  blive  velsignede. 

I  Forbindelse  med  denne  Pagt 
har  vi  Grund  til  at  troe,  at  Gud 
vilde  aabenbareLove,  Forordnin- 
ger og  Institutioner,  hvilke  vilde 
frembringe  den  størst  muligeFor- 
øgelse  af  en  viis,  sund  og  dydig 
Efterslægt. 

I  de  foregaaende  nedskrevne 
Exempler  om  Abraham  og  hans 
Efterkommere,  er  to  Principer 
klare,  som  tjenlige  til  at  udføre 
disse  Øiemed,  nemlig: 

1)  Flere  Hustruer. 

2)  Et  fuldstændigt  Forbud  paa 
alt  Kjøns  -  Samkvem,  undtagen 
efter  det  ægteskabelige  Princip, 


et  Brud  af  hvilket  blev  betragtet 
som  en  Hovedforbrydelse,  værdig 
Dødsstraf.  Gud  forsynede  Abra- 
ham med  Sahra,  Hagar,  Keturah 
og  flere  andre  Hustruer,  hvis  Nav- 
ne ikke  er  opregnede.  Ved  dette 
Middel  blev  han  en  Fader  til  man- 
ge Nationer  og  hans  Sæd  forøge- 
des overordentlig. 

Gud  gav  ogsaa  Jacob,  Abra- 
hams Sønnesøn,  fire  Hustruer, 
nemlig  Lea,  Rachel,  Bilha  og  Sil- 
pa,  ved  hvilke  han  blev  de  tolv 
Stammers  Fader.  Beretningen 
om  disse  Ting  er  saa  bekjendte  i 
første  Mose  Bog,  at  vi  ikke  behøve 
at  anføre  Capitel  og  Vers. 

Efter  at  Abraham  nu  havde 
faaet  alle  disse  Hustruer,  og  havde 
avlet  Børn  med  dem,  bærer  Her- 
ren Vidnesbyrd  i  1  Mose  B.  26  C, 
5.,  i  det  han  siger:  — „Abraham 
adlød  min  Røst  og  holdt  mine  Bud, 
mine  Skikke  og  mine  Love." 

Her  har  vi  da  Beviis  for,  at  en 
Mand,  som  levede  400  Aar  førend 
Mose  Lov  blev  given,  havde  Bud, 
Befalinger  og  Love,  givne  ham  af 
Gud,  og  at  han  holdt  dem. 

Disse  Love  indbefatter  tydelig 
Polygami  eller  Fleerkoneri  af  den 
Kjendsgjerning,  at  han  havde 
flere,  som  et  Middel  til  at  opfylde 
Løftet  om  overoidentlig  Forøgel- 
se. Her  er  Sagen  for  bestandig 
afgjort,  atPolygami  er  indbefattet 
i  Ægteskabs  Ordinancen  og  i 
Guds  evige  Pagt  og  Love,  og  at 
den  under  rigtige  Anordninger  er 
en  hellig,  rigtig,  dydig  og  reen 
Indstiftelse,  og  efter  Guds  Forme- 
ning fuldkommen  skikket  til  at 
velsigne,  opholde  og  forøge  en 
Nation. 

Derfor  er  Lovene  i  nogle  af  vore 
Stater,  som  betragter  Polygami 
som  en  Forbrydelse,  paa  engang 
baade  ubibelske  og  uconstitutio- 
nelle,  saa  vel  som  umoralske. 

Den  almindelige  LoviEngland 
og  de  Forenede  Stater  anerkjen- 
der  Bibelen  for  den  sande  Grund- 
vold for  al  Lovkyndighed,  og  de 
Forenede  Staters  Constitution  og 
hver  enkelt  Stats  garanterer  Fri- 
hed, idetmindste  for  en  oplyst  Sam- 
vittighed,  grundet  paa  Guds  mo- 
ralske Lov,  som  den  findes  i  hiin 
hellige  Bog.  Derfor  skulde  et  In- 
divid eller  et  Samfund  i  al  god 
Tro  ordne  deres  Giftermaal  efter 
Guds  Love,  som  de  er  givne  til 
Abraham;  ingen  Stats  Lov  kan 
skade  dem,  medens  de  civile  Ret- 
ter er  forpligtede  til  at  holde  sig 
til  Constitutionens  hellige  og  ubrø- 
delige Garanti,  nemlig:  „Samvit- 
tigheds Frihed." 

Da  vi  nu  har  beviistdenKjends- 
gjerning,  at  en  evig  Pagt  var  slut- 
tet med  Abraham  og  hans  Sæd, 
der  indbefattede  Mangegifte,  og 
visse  Love  bestemte  til  at  forøge 
og  velsigne  mange  Nationer  og 
til  at  være  en  Velsignelse  for  alle 
Jordens  Slægter,  saa  vil  vi  anstille 
Undersøgelser  efter  Straffelovene, 


I  som  berører  Sædeligheden  eller 
Kjønnenes  Omgang. 

Den  første  Antydning,  vi  vil 
lægge  Mærke  til,  findes  i  1  Mose 
Bog,  20.  Cap.  som  følger:  —  „Og 
Abraham  reiste  derfra  til  det  syd- 
lige i  Landet,  og  boede  mellem 
Kådes  og  Schur,  og  var  fremmed 
i  Gerar.  Og  Abraham  sagde  om 
Sara,  sin  Hnstru :  Hun  er  min  Sø- 
ster; saa  udsendte  Abimelech, 
Kongen  af  Gerar,  og  tog  Sara. 
Og  Gud  kom  til  Abimelech  i  en 
Drøm  om  Natten,  og  han  sagde 
til  ham:  See,  Du  skaldøe  for  den 
Qvinde,  som  Du  har  taget;  thi 
hun  er  en  Mands  Ægtehustru. 
Og  Abimelech  havde  ikke  holdt 
sig  til  hende,  og  sagde :  Herre,  vil 
Du  ogsaa  slaae  retfærdige  Folk 
ihjel?  Har  han  ikke  selv  sagt  til 
mig :  Hun  er  min  Søster?  og  hun, 
hun  har  ogsaa  selv  sagt:  Han  er 
min  Broder;  i  mit  Hjertes  Op- 
rigtighed og  med  uskyldige  Hæn- 
der gjorde  jeg  dette." 

(Fortsættes.) 

